# Bedoll

* El terme bedoll s'aplica a tots els arbres del gènere Betula, però també es fa servir específicament per al bedoll comú (Betula pendula).
Els bedolls o beços són les plantes del gènere Betula, del grup de les plantes amb flor dins la família de les betulàcies. La major part són arbres.
És originari de l'hemisferi nord amb moltes espècies de zones fredes. A Europa s'hi troben quatre espècies de bedolls, dues de molt esteses Betula pendula, el bedoll comú, i Betula pubescens, el bedoll pubescent, i altres dues que només es troben a les regions àrtiques, Betula nana, el bedoll nan, i Betula humilis. Moltes altres espècies es troben repartides per Àsia i l'Amèrica del Nord. Al sud de Groenlàndia i Islàndia, el bedoll és pràcticament l'únic arbre silvestre que fa bosc actualment. A Catalunya, el bedoll comú es pot trobar als Pirineus, com a acompanyant de les rouredes humides, fagedes i avetoses, i a les comarques més centrals i ocasionalment a les muntanyes del sud, mentre que el bedoll pubescent només es troba als Pirineus en altituds entre els 1.400 i 2.200 metres, en boscs clars de l'estatge subalpí, de vegades dominant.
Són arbres generalment de mida mitjana o arbusts. Les fulles són simples, i generalment tenen lòbuls i estan dentades. El fruit és una núcula.
A la saba del bedoll se li han atribuït propietats medicinals des de fa segles i, basant-se en aquestes creences tradicionals, s'ha desenvolupat una indústria extractiva que amenaça de posar en perill l'espècie. També s'ha vist que l'escorça del bedoll conté una sèrie de derivats de triterpens, com ara l'àcid betulínic o la betulina, amb propietats anticanceroses i antiinflamatòries.

## Algunes espècies
### Bedolls d'Euràsia

* Betula albosinensis Burkill – Centre i oest de la Xina
* Betula alnoides Buch.-Ham. ex D. Don – Himàlaia
* Betula apoiensis Nakai – Japó
* Betula chinensis Maxim. – Xina
* Betula corylifolia Regel i Maxim. – Japó
* Betula costata Trautv. – Bedoll de Manxúria - Nord de l'Àsia
* Betula cylindrostachya Lindl. ex Wall. – Àsia central
* Betula davurica Pall. – Nord-est de l'Àsia i Japó
* Betula divaricata Ledeb. – Nord de l'Àsia
* Betula ermanii Cham. – Nord-est de l'Àsia i Japó
* Betula forrestii (W. W. Sm.) Hand.-Mazz. – Àsia central
* Betula fruticosa Pall. – Nord de l'Àsia
* Betula globispica Shirai – Japó
* Betula gmelinii Bunge – Nord de l'Àsia
* Betula grossa Siebold i Zucc. – Japó
* Betula humilis Schrank – Regions àrtiques del nord-est d'Europa i d'Àsia
* Betula insignis Franch. – Xina
* Betula kirghisorum Sav.-Rycz. – Caucas
* Betula lanata (Regel) Vassilcz. – Sibèria
* Betula litwinowii Doluch. – Caucas i Àsia Menor
* Betula luminifera H. J. P. Winkl. – Oest de la Xina
* Betula maximowicziana Regel – Japó
* Betula medwediewii Regel – Trancaucàsia
* Betula nana L. – Regions àrtiques del Vell Món fins al nord-oest del Canadà
* Betula ovalifolia Rupr. – Àsia central i oriental
* Betula pendula Roth – bedoll comú - Vell Món
* Betula platyphylla Sukaczev — també conegut com a Bedoll de Manxúria – Sibèria
* Betula potaninii Batalin – Xina
* Betula procurva Litv. – Turkestan
* Betula pubescens Ehrh. – Nord del Vell Món i Groenlandia, fins al nord-est del continent americà
* Betula raddeana Trautv. – Daguestan
* Betula saposhnikovii Sukaczev – Turkestan
* Betula schmidtii Regel – Manxúria
* Betula schugnanica (B. Fedtsch.) Litv. – Tadjikistan
* Betula tianschanica Rupr. – Asia central
* Betula tristis Wormsk. ex Link – Kamtxatka
* Betula turkestanica Litv. – Turkestan
* Betula utilis D. Don – Himàlaia

### Bedolls de l'Amèrica del Nord

* Betula alleghaniensis Britton – Est del Canada i dels Estats-Unis
* Betula glandulosa Michx. – Amèrica del Nord
* Betula kenaica W. H. Evans – Alaska
* Betula lenta L. – Est del Canada i dels Estats-Units
* Betula michauxii Spach – Amèrica del Nord
* Betula murrayana B.V. Barnes i Dancik – Nord-est dels Estats-Unis
* Betula neoalaskana Sarg. – Alaska i nord del Canada
* Betula nigra L. – Est dels Estats-Units
* Betula occidentalis Hook. – Amèrica del Nord
* Betula papyrifera Marshall – Amèrica del Nord
* Betula populifolia Marshall – Amèrica del Nord
* Betula pumila L. – América del Nord
* Betula uber (Ashe) Fernald – Endemisme de Virgínia

## El bedoll a la cultura

El bedoll és un arbre sagrat per a moltes cultures del nord, com la siberiana, on pot actuar com a axis mundi. Entre els celtes s'associa a l'inframon i té el mateix caràcter simbòlic i funerari que el xiprer al cristianisme.

## Vegeu també

* Hypatima rhomboidella.
* Escorça de bedoll

## Referències

* ↑ «bedoll». Diccionari de la llengua catalana de l'IEC. Institut d'Estudis Catalans.
* ↑ Noms de plantes: Corpus de fitonímia catalana. Barcelona: TERMCAT. Centre de Terminologia, 2014, p. 152. ISBN 9788439391685.
* ↑ Beck, P.; Caudullo, G.; de Rigo D.; Tinner, W. «Betula pendula, Betula pubescens and other birches in Europe: distribution, habitat, usage and threats». A: J. San-Miguel-Ayanz, D. de Rigo, G. Caudullo, T. Houston Durrant, A. Mauri (eds.). European Atlas of Forest Tree Species (pdf) (en anglès). Luxemburg: Pubblication Office of the European Union, p. 70-73. ISBN 978-92-76-17290-1 [Consulta: 2 juny 2023].
* ↑ «Regió Forestal I: Bedoll. Distribució segons l'orografia» (en català). CREAF. [Consulta: 26 març 2023].
* ↑ Pascual, Ramon. Guia dels arbustos dels Països Catalans (en català). Valls: Cossetània, 2014, p. 116. ISBN 978-84-9034-358-6.
* ↑ «Mapes de distribució: Betula pendula Roth». Universitat de Barcelona - Banc de dades de biodiversitat de Catalunya. [Consulta: 1r abril 2021].
* ↑ «Mapes de distribució: Betula pubescens Roth». Universitat de Barcelona - Banc de dades de biodiversitat de Catalunya. [Consulta: 1r abril 2021].
* ↑ Pascual, Ramon. Guia dels arbustos dels Països Catalans. Valls: Cossetània, 2014, p. 117. ISBN 978-84-9034-358-6.
* ↑ «L'aigua de bedoll, una moda que pot arribar a posar en risc l'espècie». TV3, 02-05-2017. [Consulta: 1r abril 2021].
* ↑ Dehelean, Cristina; Pinzaru, Simona Cinta; Peev, C.I.; Soica, Codruta; Antal, Diana S. «Characterization of birch tree leaves, buds and bark dry extracts with antitumor activity». Journal of Optoelectronics and Advanced Materials, 9, 3, 2007, pàg. 783-787 [Consulta: 2 juny 2023].
* ↑ Andreev, A.A.; Tarasov, P.E.. «Pollen Records, Postglacial | Northern Asia». A: Encyclopedia of Quaternary Science (en anglès). 2a. Elsevier, 2013, p. 164–172. DOI 10.1016/B978-0-444-53643-3.00194-1.
* ↑ Xiao, Chun Wang; Sang, Wei Guo; Wang, Ren-Zhong «Fine root dynamics and turnover rate in an Asia white birch forest of Donglingshan Mountain, China» (en anglès). Forest Ecology and Management, 255, 3, 20-03-2008, pàg. 765. DOI: 10.1016/j.foreco.2007.09.062. ISSN: 0378-1127.
* ↑ Nielsen, David G.; Muilenburg, Vanessa L.; Herms, Daniel A. «Interspecific Variation in Resistance of Asian, European, and North American Birches (Betula spp.) to Bronze Birch Borer (Coleoptera: Buprestidae)» (en anglès). Environmental Entomology, 40, 3, 01-06-2011, pàg. 648–649. DOI: 10.1603/EN10227. ISSN: 0046-225X.
* ↑ Birch: Symposium Proceedings (en anglès). Northeastern Forest Experiment Station, 1969.
* ↑ Chevalier, Jean. DICCIONARIO DE LOS SIMBOLOS. Herder, 2000. ISBN 9788425415142 [Consulta: 8 juny 2014].

## Enllaços externs

* Flora of North America: Betula
* Flora of China: Betula
* The Monday Garden: Birches Arxivat 2005-07-27 a Wayback Machine.